       Z A P I S N I K

                sa 38. sjednice Vijeća Gradske  četvrti Stenjevec
održane 13. srpnja 2020. u 17,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Željko Jeger.
Evidentiranjem članova utvrđeno je da je nazočno 18 članova Vijeća. 
NAZOČNI : Željko Jeger, Jure Šarić, Vlado Kovačević, Domagoj Duvančić, Dominko Filipović, Gordana Osman,  Ana Borčić, Marko Milanović Litre, Zoran Šplajt,  Tomislav Palac, Vladimir Andrić, Mojmir Šoić, Slaven Imre, Davor Stanković, Zoran Perić, Ivan Zelenić, Marko Sladoljev,  Vladimir Ferdelji
NENAZOČNI: Stipe Čular
OSTALI NAZOČNI:  Kristina Starčević – voditeljica
Predsjednik je pozdravio sve nazočne i zahvalio im što su se odazvali pozivu. Otvorio je raspravu o Zapisniku s 37. sjednice VGČ Stenjevec.

Nije bilo prijavljenih za raspravu. Predsjednik je predložio glasovanje o verifikaciji Zapisnika s 36. Sjednice VGČ Stenjevec. 

 Konstatira se da je jednoglasno sa 18 glasova „za“ verificiran Zapisnik s 37. Sjednice VGČ Stenjevec.
Predsjednik je predložio je dnevni red i nadopunu dnevnog reda točkom : „Prijedlog Zaključka o Nacrtu prijedloga Odluke o izradi izmjena i dopuna Prostornog plana Grada Zagreba“. Otvorio je raspravu. Nije bilo prijavljenih za raspravu. Predsjednik je predložio glasovanje o dnevnom redu. 

Konstatira se da je jednoglasno  sa 18 glasova „za“ usvojen slijedeći:





DNEVNI RED
1. Prijedlog zaključka o izmjeni Plana komunalnih aktivnosti Gradske četvrti Stenjevec u 2020.
2. Prometna problematika na području Gradske četvrti Stenjevec

3. Prijedlog zaključka o Nacrtu prijedloga Odluke o izradi izmjena i dopuna Prostornog plana Grada Zagreba

4. Informacije, pitanja i prijedlozi

Točka 1. 
Prijedlog zaključka o izmjeni Plana komunalnih aktivnosti Gradske četvrti Stenjevec u 2020.

Predsjednik je otvorio raspravu i ukratko obrazložio izmjene u odnosu na prethodno usvojeni Plan. 
U raspravi su sudjelovali Vladimir Andrić, Zoran Šplajt, Tomislav Palac, Kristina Starčević. Nakon provedene rasprave predsjednik je predložio glasovanje o prijedlogu. 
Konstatira se da je s 10 glasova „za“ i 8 „suzdržanih“ usvojen Zaključak o izmjena Plana komunalnih aktivnosti Gradske četvrti Stenjevec u 2020. i nalazi se u prilogu Zapisnika. 

Točka 2.
Prometna problematika na području Gradske četvrti Stenjevec
Predsjednik je dao riječ Domagoju Duvančiću, voditelju radnog tijela za obavljanje poslova iz područja prometa. 

Domagoj  Duvančić obrazložio je prijedloge Zaključaka o prometnoj problematici i iznio stav radnog tijela. 

Predsjednik je nakon izlaganja Domagoja Duvančića predložio glasovanje o prijedlozima. 


Konstatira se da su sa 17 glasova „za“ i 1 „suzdržanim“ usvojeni slijedeći: 

2.1.







Z A K LJ U Č A K

Vijeće Gradske četvrti Stenjevec traži iscrtavanje parkirnih mjesta u koso i prometnih linija u ulici Dubravica. 

2.2.







Z A K LJ U Č A K

Vijeće Gradske četvrti Stenjevec traži postavljanje prometnih stupića na ulazu na šetnicu kod pješačkog prijelaza na križanju Ulice I.B. Mažuranić i Ulice M. Matošeca. 

2.3.







Z A K LJ U Č A K 

Vijeće Gradske četvrti Stenjevec traži postavljanje prometnih znakova B36 „zabrana zaustavljanja i parkiranja“ s dopunskim pločama E08 „pauk“ u ulici Vilima Korajca 3. 
2.4.

Točka 3. 
Prijedlozi zaključaka- davanje mišljenja sukladno članku 86. Statuta Grada Zagreba
Predsjednik je otvorio raspravu o prijedlogu Zaključka. 

Nije bilo prijavljenih za raspravu.

Predsjednik je predložio glasovanje o prijedlogu Zaključka.

Konstatira se da je većinom glasova i to s 14 glasova „za“ i 2 „suzdržana“  usvojen slijedeći:






             ZAKLJUČAK

Vijeće Gradske četvrti Stenjevec suglasno je s Odlukom o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnice koje se obavljaju u kioscima i vanjskom izgledu kioska. 
Točka 4. 
Informacije, pitanja i prijedlozi
Gordana Osman postavila je upit o površini u ulici I. Poljski put, predsjednik VMO-a Vrapče jug već je slao zahtjeve da se ta površina očisti, budući da je ta površina predviđena za cestu treba je očistiti kako bi ljudi prestali dovoziti tamo smeće. Na području Vrapča jug ima više gradskih parcela koje bi trebalo očistiti kako bi to izgledalo dobro. 

Vladimir Andrić zatražio je da „Zrinjevac“ pokosi travu na površini Karting centra. 

Jure Šarić postavio je pitanje o tome što je poduzeto vezano uz uklanjanje umjetne trave sa površine NK „Špansko“. 

Predsjednik je naveo da je Grad platio novu travu pa je vlasnik dotrajale trave. Treba zatražiti suglasnost od Grada za odvoz dotrajale umjetne trave. 
Zoran Perić postavio je upit da li je stigao odgovor komunalnog redara vezano uz odlaganje otpada u Jankomiru. Stavio je primjedbu na rad komunalnih redara jer je odgovor vezano uz tu temu trebao biti dostavljen. Zatražio je da se ponovo zatraži odgovor i uputi primjedba na rad komunalnom redaru. 






Završeno u 18,30 sati.
Napomena: sjednica je fonografski snimana.
Zapisničar:

Jadranka Gobac
Predsjednik

   Vijeća Gradske četvrti Stenjevec
Željko Jeger 

